
INTRODUCERE 


La Oradea şi în alte localități ale judeţului Bihor s-au desfăşurat in ultimele zile o suită 
de manifestări care au marcat împlinirea de 90 de ani de la elibearea acestor locuri de 
sub ocupația austro-ungară şi a hoardelor bolşevice ale lui Kun Bella. 


Vom nota în primul rând vernisajul unei expoziţii de fotografii de epocă deschisă la 
Muzeul Memorial „Aurel Lazăr” şi intitulată „Primăvara Întregirii” alcătuită din colecţiile 
Muzeului Tării Crişurilor şi a Filialei Oradea a Muzeului Militar Naţional. 


Programul a continuat a doua zi cu slujbe religioase la Biserica cu Lună şi Biserica Sf. 
Nicolae, urmate, de un concert de muzică militară, susținut de Fanfara Garnizoanei 
Bistrița, în Piaţa Unirii. Participanţii s-au deplasat la statuia generalului Traian Moşoiu 
(pe traseul: P-ta Unirii - strada Avram lancu - strada Armatei Române), unde, a avut loc 
un ceremonial militar urmat de un concert de muzică populară, susținut de Ansamblul 
„Crişana" şi Nicolae Furdui lancu. 


Sala Mare a Primăriei Oradea a găzduit apoi un simpozion dedicat evenimentului, în 
care au ținut prelegeri Prof. Univ. Dr. loan Aurel Pop de la Universitatea Babeş-Bolyai, 
respectiv Prof. Univ. Dr. de la Universitatea Oradea care au vorbit despre însemnătatea 
acestui eveniment, iar primarul Oradiei, Ilie Bolojan a acordat diplome de execelență 
unor personalități şi militari de carieră care s-au remarcat intr-un mod cu totul deosebit 
pentru promovarea trecutului istoric al patriei. Dintre celelate manifestări organizate cu 
acelaşi prilej, amintim că jertfa bravilor ostaşi români a fost omagiată de beiuşeni la 
Monumentul Martirilor Bihorului loan Ciordaş şi Nicolae Bolcaş, victime ale Primului 
Război Mondial, şi a luptei de făurirea României Mari. 


Pentru a rememora evenimentul amintit mai sus vă oferim un amplu documentar 
alcătuit de un specialist în domeniu Lt.col.(r) dr. Constantin MOŞINCAT. 


P.S. Este foarte adevărat ca unele dintre aceste manifestări au coincis cu Sfintele 
Sărbători Pascale, însă nu este o scuză pentru a ca reprezentații presei sa lipsească 
aproape în totalitate. Deasemeni vom aminti în acest sens doar un singur aparat de luat 
vederi, deci, era reprezentat doar un singur post de televiziune, iar la simpozionul care 


a incheiat suita de manifestări de la Oradea „am zărit” figurile a doar doi cosilieri locali, 
deşi simpoziunul s-a încheiat cu un “protocol” de zile mari. 


Prof. losif Popa 
Aprilie 2009 

DEVIZA: 

„„.Voi toti care aţi dus Drapelul român 

în ținuturile hotarelor noii Românii întregite, 
aduceţi-vă aminte necontenit că 

pe steagurile noastre sunt scrise cuvintele: 
„Onoare şi Patrie" 


Regele FERDINAND I 


Unirea cea mare a 
început şi s-a finalizat 
la Oradea! 


Declaraţia de la Oradea din 
12 octombrie 1918, a 
reprezentat documentul 
juridic de început al 
organizării alegerilor de 
delegaţi pentru Marea 
Adunare Naţională de la 
Alba lulia. Nu este nici o 
„A PPR exagerare când se afirmă 
O idakan Da te că Declaraţia de 
ORDA II $% | autodeterminare naţională, 

a celor peste 3 milioane şi 

jumătate de români din 
Transilvania, Banat, Crişana şi Maramureş, poate fi considerată ca uvertură a Unirii 
celei Mari de la 1 Decembrie 1918, ea înscriindu-se pe acelaşi flux istoric cu „Suplex 
Libellus Valachorum” şi „Memorandumul din 1892”, documente şi mărturii cu 
semnificaţie europeană, privind idealurile şi aspiraţiile de reunire şi formare a unui stat 
modern la nivelul întregului spaţiu românesc. Apropierea zilei celei mari i-a determinat 
pe reprezentanţii Partidului Naţional Român să se întrunească la Oradea în ziua de 29 
septembrie/ 12 octombrie 1918, într-o Consfătuire naţională. Pornind de la caracterul 
momentului istoric, care deschidea orizonturi pentru bătălia finală de unire a 
Transilvaniei cu România, participanţii la întrunire au declarat fără echivoc că „națiunea 
română din Ungaria şi Ardeal” este îndreptăţită să „dispună singură şi liberă de soarta 
ei” şi să „hotărască singură plasarea ei printre naţiunile libere(...)”. Prin urmare, după 
citirea Declaraţiei de la Oradea în Parlamentul de la Budapesta, de către Al. Vaida 
Voievod, în esenţă nu mai era recunoscută nici autoritatea statal-juridică imperială 
anterioară, prin Consiliul Naţional Român Central începându-se pregătirile pentru 


alegerea delegaților pentru Marea Adunare Naţională de la Alba lulia. La 1 decembrie 
1918 ardelenii au hotărât unirea pe vecie cu România. 


Eliberarea Bihorului 


Pe direcţia Crişului Repede, trupele Diviziei 6 infanterie au acţionat pe trei coloane, cu 
atacuri combinate de front şi cu manevre pe flancuri. Nerezistând acestor atacuri 
puternice, susținute de artileria de câmp şi de munte, inamicul a fost silit să se retragă. 
În Bihor, pe lângă trupele de honvezi şi secui, au luat parte la lupte şi cadeţii din anii 3 şi 
4 ai Şcolii militare din Oradea, care au opus o puternică rezistenţă. 


Manevra făcută de Detaşamentul Lt. col. Rasoviceanu a permis întoarcerea 
dispozitivului ocupat de cadeți. În apropierea Beiuşului s-au dat lupte violente, încheiate 
cu 11 răniţi din rândul voluntarilor ardeleni şi un mort. Cinstea de a fi „în fruntea 
coloanei ce a eliberat Beiuşul (la 19 aprilie 1919) a revenit tocmai Batalionului 2 din 
Regimentul ce purta numele oraşului. Pe ambele maluri ale Crişului Repede, trupele 
generalului Holban înaintau spre Oradea. Pe Valea Barcăului, Regimentul 24 Infanterie 
a eliberat localitatea Marghita în ziua de 19 aprilie, iar la stânga dispozitivului, pe Valea 
Crişului Negru, executând un marş forțat, trupele Detaşamentului Rasoviceanu au 
atacat noaptea şi au cucerit, pe 19 aprilie, Tinca şi Salonta. Ungurii din zonă, proprietari 
de pământuri, terorizați de forțele „roşii şi albe” au ieşit în întâmpinarea armatei române. 
Chiar fratele grofului Ştefan Tisza (Kalman) a cerut protecţie armatei române. În fruntea 
dispozitivului din centru, marşul triumfal spre Oradea, era avangardat de generalul 
Traian Moşoiu. Evenimentele se succedau cu repeziciune. Neliniştea şi spaima 
generală era înlocuită cu bucuria primirii eliberatorilor. 


Primirea în Oradea cu 
flori de liliac 


Ştirile privind intrarea trupelor 
române în Oradea au animat 
viaţa oraşului în care ungurii 
aveau un puternic centru de 
recrutare, mobilizare şi de 
propagandă bolşevică. Nu 
întâmplător Bella Kun aici, la 
Oradea, şi-a făcut stagiatura 
de revoluţionar comunist! 
Trenurile venite dinspre 
Ciucea şi Bratca aduceau 
răniți de pe front, care 
povesteau despre moralul 
scăzut al soldaţilor unguri. 
Propaganda bolşevică nu mai funcţiona, căci trupele se apropiau. Pe când se încheia 
slujba la biserică la 11.30, se ivise prima patrulă de roşiori, în frunte cu locotenentul 
Teodorescu, împodobiţi cu lilieci, floarea primăverii, întâmpinată de populaţie cu urale 
„Vive la France” şi cu răspunsul soldaţilor „Vive la Roumanie”. Apoi defilarea trupelor 
desfăşurată până noaptea târziu a fost întâmpinată de orădeni cu strigăte: „Trăiască 
armata română!” şi „Ejen a român hadsereg”, „Trăiască generalul Moşoiu, eroul nostru 
naţional”. Deşi nimeni nu-l văzuse până atunci, speranţele tuturor se legau de el, 
văzându-l ca pe un simbol al dezrobirii naţiei româneşti aşteptat de 4 luni. Aţi fost 
aşteptat - a spus un localnic, şi a izbucnit în lacrimi: „Să ne trăiţi!. Acum putem muri cu 
toții, că am văzut înfăptuit cel mai frumos vis al vieţii noastre, am văzut pe fiul 


Ardealului, pe Dumnezeul nostru, intrând triumfător, sfidând moartea, ca să ne salveze 
pe no”. 


Întâlnirea lui Roman Ciorogariu cu generalul Traian Moşoiu 


Primarul oraşului Oradea, Rimler, însoţit de consilieri municipali, după ce au întâmpinat 
armata la uzinele de apă, l-a asigurat pe general că în oraş este linişte şi au cerut 
protecție, apoi cu toţii s-au îndreptat spre sala primăriei unde generalul a dat ordinele 
necesare, preluând conducerea administrativă şi numind pe generalul Holban Ştefan 
comandant al garnizoanei. De remarcat că prin ordinul generalului Moşoiu „toate 
organele administrative ale oraşului şi județului rămân neschimbate”, pe lângă care s-a 
numit câte un inspector român. Din acest moment teritoriul juridic unit prin Hotărârea de 
la Alba lulia devenea efectiv diriguit de autorităţile române. 


Cu autoritatea militară românească episcopul vicar Roman R. Ciorogariu lua contact 
direct în sfânta zi de Înviere, din 20 aprilie 1919, când l-a întâmpinat pe generalul Traian 
Moşoiu, la ieşirea acestuia din primărie. Generalul Moşoiu încă în aceeaşi zi a plecat cu 
automobilul mai departe. 


Comandant al trupelor din Oradea a rămas generalul Holban. Acesta a primit delegațiile 
oficiale locale şi a dat asigurări pentru bunele intenţiuni de a menţine cea mai 
desăvârşită ordine în garnizoană. Evenimentele de la Oradea ne sunt cunoscute din 
cartea document „Zile trăite”, semnată de Roman Ciorogariu, fapt pentru care vom 
concluziona doar că 20 aprilie 1919 a fost „o zi de glorie pentru municipiul Oradea”, 
după cum consemna Nicolae lorga, care scria că nu ştie, „nu-mi aduc aminte ce s-a 
petrecut aici în aceea zi de 20 aprilie 1919, dar istoria românilor s-a făcut în ziua aceea 
acolo”. Generalul Traian Moşoiu devenise „eroul nostru naţional”, întâmpinat de 
primarul Rimler Karoly la intrarea în oraş, cu pâine şi sare. 


Omagierea înaintaşilor 


Reuniunea Femeilor române din Bihor a cinstit memoria ostaşilor conduşi de viteazul 
erou, general Traian Moşoiu şi au eternizat intrarea trupelor române în Oradea la 20 
aprilie 1919, prin aşezarea unei plăci în holul de la intrarea în Primărie, la 20 aprilie 
1920, iar în 1937 i s-a ridicat un monument. Această sărbătoare a fost marcată apoi 
anual. După 1992 tradiționala sărbătoare a fost din nou marcată prin expoziţii, sesiuni 
ştiinţifice şi serbări culturale. Cu aceleaşi sentimente de mândrie patriotică şi astăzi ne 
amintim că la Oradea s-a pus piatra de temelie a României Mari şi tot aici s-a încheiat, 
prin lupte politice şi jertfe de erou, desăvârşirea unităţii naţionale. La împlinirea a 90 de 
ani de la eliberarea Bihorului de sub teroarea bolşevică dăm din nou ONOR de libertate 
cu flori de liliac! 


Autor: 
Lt.col.(r) dr. Constantin MOŞINCAT 
Asociaţia Naţională a Cavalerilor de Clio 


